Diari Oficial de la Generalitat Valenciana


Sumari del DOGV 2079, del 30-07-1993 (1993/828830)

RESOLUCIÓ de 24 de maig 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual acorda incoar l'expedient de delimitació de l'entorn de protecció de l'Estació del Nord, de València.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2079

Data del DOGV
:   30-07-1993

Secció del DOGV
:   ALTRES DISPOSICIONS

Número del document
:   1993/828830


Data del document
:   24-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 24 de maig de 1993 de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual acorda incoar l'expedient de delimitació de l'entorn de protecció de l'Estació del Nord, de València.  
Atès que, pel Reial Decret 1925/1983, de 25 de maig de 1983 (BOE de 12 de juliol de 1983), es va declarar Monument Històrico- artístic de caràcter nacional l'Estació del Nord, de València  
Vist l'informe del Servei de Patrimoni Arquitectònic favorable a la incoació de l'expedient de delimitació de l'entorn de protecció d'aquest monument.  
Atès allà que disposen els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/ 1986, de 10 de gener, per al desplegament parcial de dita llei la Direcció General de Patrimoni Artístic ha resolt:  
Primer  
Incoar expedient de delimitació de l?entorn de protecció de l?Estació del Nord, de València.  
L'entorn de protecció es delimita en els annexos que s'adjunten a aquesta resolució.  
Segon  
Seguir amb la tramitació de l?expedient, segons les disposicions vigents.  
Tercer  
Traslladar aquesta resolució a l'Alcaldessa de l'Ajuntament de València i fer-li saber que, d'acord amb allò que estableix l'article 19 en relació amb l'11 de la llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
Quart  
Que, d'acord amb el que disposa l'article 12.2 del Reial Decret 111/1986, de 10 de gener, per al desplegament parcial de la Llei 16/1985, es notificarà aquesta resolució a les persones interessades, als efectes oportuns, i al Registre General de Béns d?Interès Cultural per a l'anotació preventiva.  
Cinqué  
Que aquesta resolució, amb els annexos corresponents, es publique en el Diari Oficial de la Generalitat Valenciana i en el Butlletí Oficial de l?Estat.  
La qual cosa es fa pública als efectes que pertoquen.  
València, 24 de maig de 1993.- El Director General Patrimoni Artístic: José Morera Buelti.  
ANNEX I  
Motivació de la delimitació proposada  
El criteri general seguit per a la delimitació de l?entorn de protecció de béns d'interés cultural (BIC) consisteix a incloure dins l?àrea de protecció els elements urbans següents:  
- Les parcel·les que limiten directament amb la que ocupa el BIC, perquè qualsevol intervenció que s'hi realitze pot afectar el BIC tant visualment com física.  
- Les parcel·les que recauen al mateix espai públic que el BIC i que en constitueixen l?entorn visual i ambiental immediat, atés que qualsevol intervenció que s'hi realitze pot suposar una alteració de les condicions de percepció d'aquell o del caràcter de l?espai urbà.  
- Els espais públics en contacte directe amb el BIC i les parcel·les esmentades anteriorment, les quals en constitueixen part de l'ambient urbà immediat.  
- Les edificacions o qualsevol element del paisatge urbà que, encara que no tinga una situació d'immediatesa amb el BIC, n'afecten de forma fonamental la percepció.  
ANNEX II  
Area de protecció   
A) Descripció literal de la delimitació   
Origen  
El punt d'encontre de l'alineació est del carrer de Bailén amb l'alineació nord del carrer de Xàtiva.  
Sentit  
El del moviment de les manetes del rellotge.  
Línia delimitadora  
Des de l'origen recorre l'alineació nord del carrer de Xàtiva fins a la prolongació de l'alineació est del passatge del Dr. Serra, la qual recorre fins a la paret mitgera est de l'edifici que n'és l'eixida al carrer del General Sant Martí, la hi recorre fins a la fi i l'alineació d'aquest carrer del General Sant Martí fins que troba l'alineació oest del carrer de Castelló, la hi recorte fins a la paret mitgera de l'edifici xamfrà amb el carrer d'Alacant, entra per allà i recorre la part posterior dels edificis de l'illa la façana dels quals dóna al carrer d'Alacant i ix al carrer de Sogorb per la paret mitgera d'aquest. Des d'aquest punt continua en la direcció de l'alineació del carrer de Sogorb fins que creua la prolongació de l'alineació nord del carrer de l'Ermita en un punt que se situa a la platja de vies de l'estació i fora de la seua coberta. Des d'aquest punt, la línia continua per la prolongació de l'alineació nord del carrer de l'Ermita fins a la paret mitgera del primer edifici. Des d'ací recorre la part posterior dels edificis de tot el carrer de Bailén fins a l'alineació nord del carrer de Xàtiva i des d'ací va fins al punt d'origen.  
B) Descripció gràfica  
S'adjunta plànol per a la seua publicació.  
Veure imatge